stanford-oval/wikipedia huggingface dataset:
Barbie (elokuva)
Vastaanotto > Katsojat

Barbie oli vuoden 2023 katsotuin elokuva maailmassa, ja se tuotti maailmanlaajuisesti yli 1,4 miljardia dollaria. Yhdysvalloissa tuotto oli yli 600 miljoonaa, ja siellä se oli myös neljä viikkoa putkeen katsotuin elokuva. Barbie nousi 17 päivässä historian eniten tuottaneeksi naisen yksin ohjaamaksi elokuvaksi. Sen edellä pysyi kuitenkin edelleen animaatioelokuva Frozen II, jonka toinen ohjaajista oli Jennifer Lee.
Barbie oli poikkeuksellinen katsojamenestys Suomessa ja sen on nähnyt elokuvateattereissa yhteensä 679 024 katsojaa. Ensi-iltaviikonloppunaan elokuva oli Suomen katsotuin yli 70 000 katsojalla. Barbie kasvatti poikkeuksellisesti katsojamääriään entisestään toisella esitysviikollaan Suomessa ja kasvua avausviikon lukuihin tuli yli viisi prosenttia. Toisen viikon yleisökasvu on lähihistoriassa tapahtunut vain James Cameronin elokuville Avatar: The Way of Water (2022) ja Titanic (1997). Barbiesta tuli vuoden 2023 katsotuin elokuva Suomessa alle kahdessa viikossa. Kolmannella esitysviikollaan Barbie keräsi 61 316 katsojaa Suomessa. Elokuva sai 17 ensimmäisen esityspäivän aikana (ennakkonäytöskatsojat mukaan lukien) enemmän katsojia kuin Suomen 2020-luvun silloinen katsotuin elokuva 007 No Time to Die (2021). Barbie vietti kuusi peräkkäistä viikkoa Suomen katsotuimpana elokuvana.
Barbie on tilastoidun historian katsotuimpien elokuvien listalla sijalla 14 ja 2020-luvun katsotuin elokuva. Lipputuloissa elokuva taas on noussut jo kaikkien aikojen kolmanneksi tuottoisimmaksi Suomessa edellään vain elokuvat Tuntematon sotilas (2017) ja 007 No Time to Die (2021).
Vaikutus

Barbie ja Oppenheimer julkaistiin samana päivänä, ja vaikka elokuvat ovat selkeästi erityylisiä, niiden ympärille syntyi Barbenheimer-ilmiö. Niistä jaettiin huomattavia määriä internetmeemejä, joissa elokuvia yhdisteltiin humoristisin kuvin, videoin ja twiitein. Kummankin elokuvan suosio herätti myös elokuva-alalla toivoa yleisön paluusta teattereihin. Teatterikatsojien määrä oli useamman vuoden ollut laskussa, osittain suoratoistopalveluiden ja osittain koronaviruspandemian takia.
Barbie herätti myös voimakasta vastustusta oikeistolaisissa kommentaattoreissa ja miesten oikeuksia ajavissa ryhmittymissä. He antoivat kritiikkiä erityisesti Kenin asema Barbiemaassa sekä Kenin macho-heräämisen esittäminen satiirisesti.
Musiikki

Barbien musiikin ovat säveltäneet Mark Ronson ja Andrew Wyatt. Sen soundtrack sisältää kappaleita artisteilta Ava Max, Charli XCX, Dominic Fike, Fifty Fifty, Gayle, Haim, Ice Spice, Kali, Karol G, Khalid, Sam Smith, Lizzo, Nicki Minaj, Billie Eilish, PinkPantheress, Tame Impala, the Kid Laroi, ja elokuvan näyttelijöiltä Ryan Gosling ja Dua Lipa.
Aiheesta muualla

Barbie Internet Movie Databasessa (englanniksi)
| 0 | 1 | 2 |
| --- | --- | --- |
| Edeltäjä: 2022: Top Gun: Maverick | Suomen katsotuin elokuva 2023 | Seuraaja: 2024: |
British Midland International

| bmi |
| --- | --- |

 IATA: BD  –  ICAO: BMA 
Kutsukoodi:  MIDLAND
Perustettu:  1949 (Derby Aviation Limited)
Lakkautettu:  2019
Laivaston koko:  20
Kohteiden määrä:  20
Solmukohdat:  Manchester (MAN/EGCC) Lontoo–Heathrow (LHR/EGLL)
Emoyhtiö:  Lufthansa
Kotipaikka:  Castle Donington, Yhdistynyt kuningaskunta
Kanta-asiakasohjelma:  BMI Diamond Club
Allianssi:  Star Alliance
Avainhenkilö(t):  Nigel Turner, toimitusjohtaja
Yhtiön sivut:  www.flybmi.com
bmi Airbus A319-100
British Midland International (BMI) (IATA: BD, ICAO: BMA, kutsukoodi: Midland) oli Ison-Britannian toiseksi suurin täyden palvelun lentoyhtiö. Yhtiön päämaja oli Donington hall'issa lähellä Nottinghamin lentokenttää. Yhtiöllä oli lentokohteita Euroopassa, Yhdysvalloissa, Intiassa, Karibialla ja Saudi-Arabiassa. Yhtiön tärkeimpiä tukikohtia olivat Lontoon Heathrow sekä Manchester.
Toukokuussa 2009 EU hyväksyi sen, että Lufthansa ottaa BMI:n omistukseensa. BMI oli ennen tätä menettänyt lentokelpoisuutensa, koska sen tappiollisuus oli syönyt kassan heikompaan kuntoon kuin mitä lentoyhtiöille on sallittu.
Yhtiö lopetti lopulta toimintansa helmikuussa 2019.
Laivasto

BMI:n laivasto koostui 26 Embraer ERJ 135 ja 145 koneesta.
Aiheesta muualla

British Midland Regional Limitedin kotisivut
Star Allianceen kuuluvat lentoyhtiöt
| --- | --- |
Jäsenet:   Aegean Airlines  Air Canada  Air China  Air India  Air New Zealand  All Nippon Airways  Asiana Airlines  Austrian Airlines  Avianca  Brussels Airlines  Copa Airlines  Croatia Airlines  EgyptAir  Ethiopian Airlines  EVA Air  LOT Polish Airlines  Lufthansa  Shenzhen Airlines  Singapore Airlines  South African Airways  Swiss International Air Lines  TAP Air Portugal  Thai Airways International  Turkish Airlines  United Airlines 
Entiset jäsenet:   Adria Airways  Ansett Australia  Avianca Brasil  Blue1  British Midland International  Continental Airlines  Mexicana  Scandinavian Airlines  Shanghai Airlines  Spanair  TACA Airlines  TAM Airlines  US Airways  VARIG 
Eurooppalaisten lentoyhtiöiden yhteistyöjärjestön (AEA) jäsenet
Aegean Airlines
AirBaltic
Air France
Air Malta
Austrian Airlines
Brussels Airlines
Cargolux
Croatia Airlines
EAT Leipzig
Finnair
Icelandair
KLM
LOT Polish Airlines
Lufthansa
Luxair
Meridiana
Scandinavian Airlines
Swiss
TAP Portugal
TAROM
TNT Airways
Turkish Airlines
Ukraine International Airlines
Calvin L. Rampton

Calvin L. Rampton
Calvin Lewellyn Rampton (6. marraskuuta 1913 – 16. syyskuuta 2007) oli  yhdysvaltalainen demokraattipoliitikko, joka toimi Utah'n osavaltion kuvernöörinä vuosina 1965–1977.
Rampton on tähän mennessä ainoa, joka on toiminut Utah'n kuvernöörinä kolme kautta.
Rampton syntyi Bountifulissa, Utah'ssa, ja meni 10. maaliskuuta 1940 naimisiin Lucybeth Cardonin kanssa. Pari sai neljä lasta. Rampton menehtyi syöpään Utah'ssa syyskuussa 2007.
Boccia kesäparalympialaisissa 2020

Bocciassa kilpailtiin Tokion paralympialaisissa 2020 10. kertaa. Bocciakilpailut pidettiin Ariake Gymnastics Centressä. Kilpailut käytiin 28. elokuuta – 4. syyskuuta 2021. Bocciassa kilpailtiin seitsemässä lajissa, jotka kaikki on sekakilpailuja. Yhteensä urheilijoita bocciaan osallistui 116.
Menestynein maa oli Slovakia, jonka urheilijat saavuttivat kaksi kultamitalia. Thaimaalaiset ja japanilaiset urheilijat saavuttivat yhteensä kolme mitalia kumpikin.
Karsinnat

Yhdestä maasta sai osallistua korkeintaan yksi pari tai joukkue pari- ja joukkuekilpailuihin. Yksilökilpailuissa ei ollut samanlaista rajoitusta. Joukkue- ja parikilpailuihin oli muutama karsintatapa: isäntämaa Japanille annettiin yksi paikka jokaiseen kilpailuun. Näiden lisäksi kolme alueellisesti (Eurooppa, Aasia/Osenia, Amerikka/Aasia) parasta joukkuetta tai paria pääsi suoraan paralympialaisiin. Kuusi paria tai joukkuetta valittiin rankingin perusteella. Joukkue- ja parikilpailuihin osallistui 10 paria tai joukkuetta. Yksilökilpailuihin osallistui 20 tai 24 urheilijaa. Alueellisista kilpailuista pääsi kolme urheilijaa, kolme valittiin yksilörankingin peruteella (vain sellaiset urheilijat, jotka edustivat maata, jotka eivät kilpaile pari- tai joukkuekilpailuissa), 3 tai 7 urheilijaa valittiin pari/joukkuerankingin perusteella ja yksi nainen rankingin perusteella maista, jotka eivät osallistu joukkuekilpailuun. Jokaisesta joukkuekilpailuun osallistuvasta maasta yksi urheilija sai osallistua yksikökilpailuun.
Mitaliyhteenveto

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Slovakia | 2 | 0 | 0 | 2 |
| 2 |  Thaimaa | 1 | 2 | 0 | 3 |
| 3 |  Japani | 1 | 1 | 1 | 3 |
| 4 |  Tšekki | 1 | 0 | 0 | 1 |
| 4 |  Iso-Britannia | 1 | 0 | 0 | 1 |
| 4 |  Etelä-Korea | 1 | 0 | 0 | 1 |
| 7 |  Kreikka | 0 | 1 | 1 | 2 |
| 7 |  Hongkong | 0 | 1 | 1 | 2 |
| 9 |  Kiina | 0 | 1 | 0 | 1 |
| 9 |  Malesia | 0 | 1 | 0 | 1 |
| 11 |  Brasilia | 0 | 0 | 2 | 2 |
| 12 |  Australia | 0 | 0 | 1 | 1 |
| 12 |  Venäjän olympiakomitea | 0 | 0 | 1 | 1 |
Lähde:
Mitaliyhteenveto > Mitalit

| Laji | Kultaa | Hopeaa | Pronssia |  |  |  |
| --- | --- | --- | --- | --- | --- | --- |
| Yksilö BC1   tiedot |  David Smith (GBR) |  Chew Wei Lun (MAS) |  José Carlos Chagas de Oliveira (BRA) |  |  |  |
| Yksilö BC2   tiedot |  Hidetaka Sugimura (JPN) |  Watcharaphon Vongsa (THA) |  Maciel Santos (BRA) |  |  |  |
| Yksilö BC3   tiedot |  Adam Peška (CZE) |  Grigorios Polychronidis (GRE) |  Daniel Michel (AUS) |  |  |  |
| Yksilö BC4   tiedot |  Samuel Andrejčík (SVK) |  Pornchok Larpyen (THA) |  Leung Yuk Wing (HKG) |  |  |  |

| Joukkue BC1/BC2   tiedot |  Thaimaa Witsanu Huadpradit   Watcharaphon Vongsa   Worawut Saengampa   Subin Tipmanee |  Kiina Zhang Qi Yan Zhiqiang Lan Zhijian |  Japani Takumi Nakamura Yuriko Fujii Hidetaka Sugimura Takayuki Hirose |  |  |  |

| Pari BC3   tiedot |  Etelä-Korea Jeong Ho-won Kim Han-soo Choi Ye-jin |  Japani Kazuki Takahashi Keisuke Kawamoto Keiko Tanaka |  Kreikka Grigorios Polychronidis Anna Ntenta Anastasia Pyrgiotis |  |  |  |
| Pari BC4   tiedot |  Slovakia Samuel Andrejčík Michaela Balcová Martin Strehársky |  Hongkong Leung Yuk Wing Vivian Lau Wai-yan Wong Kwan Hang |  Venäjän paralympiakomitea Sergey Safin Ivan Frolov Daria Adonina |  |  |  |
Cash Warren

Cash Warren (s. 10. tammikuuta 1979 Los Angeles, Kalifornia, Yhdysvallat) on yhdysvaltalainen elokuvatuottaja. Hän on Jessica Alban puoliso vuodesta 2008. Heillä on kaksi tytärtä ja poika.
Aiheesta muualla

Cash Warren Internet Movie Databasessa. (englanniksi)
Caseyn lause

Caseyn lause tilanteessa, jossa neljä ympyrää sivuavat kaikki suurta ympyrää sen sisäpuolelta.
Geometriassa Caseyn lause kuuluu seuraavasti: Olkoon C1, C2, C3, C4 neljä ympyrää, jotka sivuavat annettua ympyrää C kaikki joko sisä- tai ulkopuolelta. Kuvatkoon ti,j, 1≤i,j≤4 ympyröiden Ci ja Cj sen janan pituutta, joka saadaan, kun piirretään ympyröille Ci ja Cj yhteinen tangentti ja joilla ympyrät Ci ja Cj ovat samalla puolelle tangenttia, ja valitaan janan päätepisteiksi tangentin sivuamispisteet Ci:n ja Cj:n kanssa. Tällöin on voimassa
Edelleen, jos ympyröille C1, C2, C3 ja C4 on voimassa
joillakin valinnoilla + ja -, on olemassa ympyrä, joka sivuaa kaikkia neljää ympyrää joko sisä- tai ulkopuolisesti. Lauseen todistuksen toinen suunta on esitetty artikkelissa  ja toinen artikkelissa
Wigand on yleistänyt Caseyn lausetta seuraavalla tuloksellaan: Olkoon annettu säännöllinen n-kulmio, missä n on pariton ja olkoon monikulmion sivut v1,...,vn ja C monikulmion ympäri piirretty ympyrä. Piirretään jokaiselle vi ympyrä, joka sivuaa sisäpuolelta vi:tä ja C:tä ja oletetaan, että näin piirretyillä ympyröillä on sama säde. Olkoon P mielivaltainen piste v1:tä ja vn:ää yhdistävällä pienemmällä ympyrän kehällä ja olkoon ti janan P:stä ympyrälle C pisteeseen vi, pituus. Tällöin
Animaatio, jossa neljän ympyrän säteet ovat erisuuret
Neljä ympyrää sivuavat kaikki viidettä ympyrää ulkoisesti
Neljä ympyrää sivuavat kaikki viidettä ympyrää sisäisesti
Kolme ympyrää sivuavat viidettä ympyrää sisäisesti ja yksi ulkoisesti
Teoreeman laajennus, jossa neljällä ympyrällä on yhteinen leikkauspiste
Teoreeman laajennus, jossa neljällä ympyrällä on yhteinen tangentti
Sangaku-Casey-probleema vuonna 1874 Japanissa esitetyssä muodossa
Aiheesta muualla

Konhauser, Velleman, Wagon: Which Way Did the Bicycle Go
Stanley Rabinowitz, Ptolemy's Legacy, MathPro Press
Shailes Shirali, On The Generalized Ptolemy Theorem
http://mathworld.wolfram.com/CaseysTheorem.html
Bonobo (muusikko)

| Bonobo |
| --- | --- |
 Bonobo esiintymässä vuonna 2017.
Henkilötiedot
Koko nimi:  Simon Green
Syntynyt: 30. maaliskuuta 1976 (ikä 48)
Ammatti:  muusikko, tuottaja, DJ
Muusikko
Taiteilijanimi:  Nirobi Barakas
Aktiivisena:  1999–
Tyylilajit:  elektroninen musiikki
Levy-yhtiöt:  Ninja Tune   Tru Thoughts
Aiheesta muualla
Kotisivut
  [ Muokkaa Wikidatassa ] [ ohje ]  
Bonobo (oik. Simon Green; s. 30. maaliskuuta 1976) on brittiläinen muusikko, tuottaja ja DJ, joka asuu tällä hetkellä Los Angelesissa. Green on tuottanut ja esiintynyt Tru Thoughtsin Robert Luisin kanssa myös nimillä Nirobi ja Barakas.
Diskografia > Albumit

Animal Magic (2000)
Dial ’M’ for Monkey (2003)
Days to Come (2006)
Black Sands (2010)
The North Borders (2013)
Migration (2017)
Fragments (2022)
Diskografia > Muut albumit

One Offs... Remixes & B-Sides (2002)
Sweetness (2002)
Bonobo Presents Solid Steel: It Came from the Sea (2005)
Black Sands Remixed (2012)
Late Night Tales: Bonobo (2013)
The North Borders Tour – Live (2014)
Diskografia > EP:t

Scuba (2000)
Terrapin (2000)
Silver (2000)
The Shark (2000)
Kota (2002)
Pick Up (2003)
Flutter (2003)
Live Sessions (2005)
The Keeper (featuring Andreya Triana) (2009)
Ten Tigers (2014)
The Flashlight (2014)
Bambro Koyo Ganda (2017)
Diskografia > Singlet

”One Offs, Remixes & B-sides” (2002)
”Nightlite / If You Stayed Over” (2006)
”Nightlite (Zero dB Reconstruction/Bonobo Remixes)” (2006)
”Stay the Same (featuring Andreya Triana)”  (2009)
”Eyesdown (featuring Andreya Triana)” (2010)
”Cirrus”  (2013)
”First Fires (featuring Grey Reverend)”  (2013)
"Ibrik” (2019)
”Linked” (2019)
”"Heartbreak” (Totally Enormous Extinct Dinosaursin kanssa) (2020)
”Loom” (Ólafur Arnaldsin kanssa) (2020)
”6000 Ft.” (Totally Enormous Extinct Dinosaursin kanssa) (2020)
”Rosewood” (2021)
”Tides (featuring Jamila Woods)” (2021)
”Otomo (featuring O’Flynn)” (2021)
”Shadows (featuring Jordan Rakei)” (2021)
”From You” (Jojin kanssa) (2022)
”ATK” (2022)
”Defender” (2022)
”Fold” (Jacques Greenen kanssa) (2023)
Aiheesta muualla

Kuvia tai muita tiedostoja aiheesta Bonobo (muusikko) Wikimedia Commonsissa
Cataraqui

| Cataraqui |
| --- | --- |
Alkulähde:  Upper Rideaun järvi
Laskupaikka:  Ontariojärvi
Maat:  Kanada
Pituus:  113 km
Cataraqui on 113 kilometriä pitkä joki Ontarion provinssissa Kanadassa. Cataraqui saa alkunsa Upper Rideaun järvestä Itä-Ontariossa, josta se virtaa mutkitellen kohti lounasta ja laskee Ontariojärven itäpohjukkaan Kingstonin kaupungin kohdalla. Upper Rideaun järvestä saa alkunsa myös Rideaujoki, joka virtaa koilliseen ja laskee Ottawajokeen. Molemmat joet ovat osa Rideaun kanavaa, joka rakennettiin 1826–1832. Rakentamisen aikana Cataraquijokea ja sen ympäristöä muokattiin huomattavasti ja joen varrelle muodostui uusia soita ja järviä.
Cataraquijoesta käytetään myös nimityksiä ”Great Cataraqui River” ja ”Greater Cataraqui River” erotukseksi Little Cataraqui Creekin joesta, joka sijaitsee 4,5 kilometriä lännempänä.
Billy Campbell

Billy Campbell vuonna 2013.
William Oliver ”Billy” Campbell (s. 7. heinäkuuta 1959 Charlottesville, Virginia, Yhdysvallat) on yhdysvaltalainen näyttelijä. Hänet tunnetaan muun muassa televisiosarjoista Jälkiä jättämättä, jossa hän näyttelee Darren Richmondia, ja Vielä kerran. Hän on näytellyt myös sarjoissa Murharyhmä, 4400, O.C. ja Dynastia.
Campbellin tunnetuimpia elokuvia ovat Rocketeer (1991), Bram Stokerin Dracula (1992), Uusia kertomuksia kaupungista (1998) ja Viimeiseen pisaraan (2002).
Palkinnot

People’s Choice Award (2000)
Palkinnot > Ehdokkuudet

Golden Satellite Award (2002)
TV Guide Award (2000)
Golden Globe (2000)
Yksityiselämä

Campbell on ollut kihloissa näyttelijä Virginia Madsenin kanssa vuonna 1981. 1990-luvulla hän seurusteli viisi vuotta näyttelijä Jennifer Connellyn kanssa.[lähde? ]
Aiheesta muualla

Billy Campbell Internet Movie Databasessa. (englanniksi)
Catarina Amado

Catarina Isabel Silva Amado (s. 21. heinäkuuta 1999) on portugalilainen jalkapalloilija. Hän on pelipaikaltaan puolustaja. Hän on pelannut Portugalin naisten maajoukkueessa ennen vuoden 2022 EM-kilpailuja 16 maaottelua. Hän pelasi ensimmäisen naisten maaottelunsa huhtikuussa 2021.
Amado edustaa kotimaassaan Benficaa.
Calvin Murphy

| Calvin Murphy |
| --- | --- |
 Calvin Murphy vuonna 2008.
Henkilötiedot
Koko nimi:  Calvin Jerome Murphy
Syntynyt: 9. toukokuuta 1948 (ikä 76) Norwalk, Connecticut
Kansalaisuus:   Yhdysvallat
Koripalloilija
Pelipaikka:  pelintekijä, heittävä takamies
Pituus:  175 cm
NBA-varaus:  18. varaus, 1970 San Diego Rockets
Calvin Jerome Murphy (s. 9. toukokuuta 1948 Norwalk, Connecticut) on yhdysvaltalainen koripalloilija. Hän pelasi takamiehenä NBA:ssa kausina 1970–1983. Hänet nimettiin Naismith Memorial Basketball Hall of Fameen vuonna 1993.
San Diego Rockets varasi Murphyn NBA:han 18. varausvuorolla vuoden 1970 varaustilaisuudessa. Hän edusti samaa joukkuetta koko 13-vuotisen NBA-uransa ajan, joskin joukkue vaihtoi kotipaikakseen Houstonin vuonna 1971.
Murphy pelasi NBA-urallaan 1002 runkosarjaottelua, joissa hän teki keskimäärin 17,9 pistettä, otti 2,1 levypalloa ja antoi 4,4 koriin johtanutta syöttöä. Pudotuspelejä hänelle kertyi 51, ja niissä hän teki keskimäärin 18,5 pistettä, otti 1,5 levypalloa ja antoi 4,2 koriin johtanutta syöttöä. Murphyn vapaaheittotarkkuus oli runkosarjassa 89,2 % ja pudotuspeleissä 93,2 %, ja hän oli liigan tarkin vapaaheittäjä kausilla 1980–1981 ja 1982–1983. Murphy pelasi NBA:n tähdistöottelussa vuonna 1979.
British Motor Holdings

| British Motor Holdings Ltd (BMH) |
| --- | --- |
Perustettu:  1966
Perustaja:  Jaguar Cars British Motor Corporation (BMC)
Lakkautettu:  1968, fuusioitu Leyland Motorsin kanssa
Kotipaikka:  Longbridge, Birmingham, Yhdistynyt kuningaskunta
Toimiala:  Autoteollisuus
Infobox OKVirheellinen NIMI-arvo: 
British Motor Holdings Ltd (BMH) oli britannialainen autoteollisuusyhtiö, joka toimi 14. joulukuuta 1966 asti nimellä British Motor Corporation (BMC).
Historia

Britanniassa pääministeri Harold Wilsonin Työväenpuolueen hallituskausi 1964–1970 oli teollisen tuotannon laskun aikaa, mitä pyrittiin korjaamaan yritysfuusioilla, etenkin ajoneuvoteollisuudessa. Chrysler oli ostanut osan Rootes Groupista, Leyland Motors Company (LMC) oli hankkinut omistukseensa Standard-Triumph Companyn ja Roverin, ja siitä oli tullut autoteollisuuden tärkeä vaikuttaja. British Motor Corporationin (BMC) kotimaan myynnissä oli tapahtunut huomattava puodotus. Vuonna 1965 BMC hankki omistukseensa yhteistyökumppaninsa, autojen koripeltejä valmistavan Pressed Steel Companyn, ja vuoden 1966 syksyllä Jaguarin. Jotta yhtiön liiketoiminnan muuttunut luonne kävisi paremmin ilmi, sen nimi muutettiin muotoon British Motor Holdings 14. joulukuuta 1966.
Jaguar myytiin, koska sen perustaja ja pääjohtaja William Lyons oli eläköitymässä, eikä hänellä ollut jatkajaa. Hänen ainoa poikansa John Lyons oli saanut surmansa auto-onnettomuudessa vuonna 1955, ja muut johtokunnan jäsenet olivat samaa ikäluokkaa hänen kanssaan. Toinen myyntiin vaikuttanut seikka oli, että myös Jaguarille koripeltejä tuottanut Pressed Steel Company, oli nyt BMC:n omistuksessa.
BMC:lle Jaguar Cars oli mielenkiintoinen hankinta, koska sen kaupallinen menestys etenkin Yhdysvaltain markkinoilla oli hyvä ja yhtiö voitollinen. Samaan aikaan BMC kärsi huonon myynnin aiheuttamasta kassavajeesta, joka vaikeutti uusien laiteinvestointien tekemistä ja uusien automallien suunnittelua.
Merkit

BMH:n alaisuuteen kuului valtava määrä brittiläisiä automerkkejä

Jaguar Cars Ltd:n puolelta siirtyi:
Jaguar
Daimler
Coventry Climax
Guy
BMC:n puolelta siirtyi:
Austin
Morris
MG
Riley
Wolseley
Vanden Plas
BMC
Fuusio Leyland Motor Corporationin kanssa

Jo tammikuussa 1968 BMH:n elinkaari tuli päätökseen. Vaikka yhtiö edelleen kamppaili pitääkseen tuloksensa voitollisena, se yhdistyi vakavaraisen Leyland Motor Corporationin kanssa. Tuloksena yhtiöstä tuli British Leyland Motor Corporation (BLMC).
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Jaguar XJ
Austin 1100 Mk 2 1969
Käännös suomeksi
British Invasion

The Beatles -yhtyeen jäsenet saapumassa Yhdysvaltoihin helmikuussa 1964.
British Invasion (suom. brittiläinen invaasio) on termi, jolla kutsutaan brittiläisten rockyhtyeiden Yhdysvalloissa 1960-luvun puolessavälissä saavuttamaa äkillistä suursuosiota. Tähän niin kutsuttuun alkuperäiseen British Invasioniin kuuluivat muun muassa The Beatles, The Rolling Stones ja Petula Clark. British Invasion oli mullistava ilmiö, sillä ennen sitä Yhdysvallat oli hallinnut maailman populaarimusiikkimarkkinoita.
Toinen British Invasion alkoi 1980-luvulla Music Televisionin myötä. Tällöin nousivat kuuluisuuteen muun muassa Duran Duran ja Depeche Mode. Brittimusiikin suosio on kasvanut Yhdysvalloissa uudestaan 2000-luvulla, ja termiä onkin käytetty kuvaamaan myös Yhdysvalloissa menestyneitä nykypolven brittilaulajia ja -yhtyeitä, kuten Amy Winehouse, James Blunt, Coldplay ja One Direction.
Alkuperäisen British Invasionin edustajia

The Animals
The Beatles
The Bee Gees
Chad and Jeremy
The Dave Clark Five
Petula Clark
Cream
Donovan
Dusty Springfield
Wayne Fontana and the Mindbenders
The Fortunes
Freddie and the Dreamers
Gerry & The Pacemakers
Herman’s Hermits
The Hollies
The Kinks
Lulu
Manfred Mann
The Moody Blues
The New Vaudeville Band
Peter and Gordon
The Pretty Things
The Rolling Stones
The Searchers
The Spencer Davis Group
The Swinging Blue Jeans
The Troggs
The Who
The Yardbirds
The Zombies
Toinen British Invasion

ABC
Adam Ant
Rick Astley
Bananarama
Big Country
Culture Club
The Cure
The Clash
Depeche Mode
Thomas Dolby
Duran Duran
Eurythmics
A Flock of Seagulls
Fine Young Cannibals
Eddy Grant
The Human League
Billy Idol
Madness
Musical Youth
New Order
Pet Shop Boys
The Smiths
Simple Minds
Tears for Fears
Thompson Twins
Wang Chung
Wham!
Paul Young
Aiheesta muualla

Encyclopedia Britannican artikkeli aiheesta
Bror Åkerblom

Bror Kristian Åkerblom (23. huhtikuuta 1908 Koivulahti – 1. helmikuuta 1984 Jyväskylä) oli suomalainen kielentutkija ja paikallis­historioitsija.
Bror Åkerblomin isä oli opettaja, kansanedustaja ja historioitsija Kristian Åkerblom. Åkerblom valmistui filosofian maisteriksi vuonna 1930 ja väitteli tohtoriksi vuonna 1940 Koivulahden paikallismurteesta. Hän työskenteli pitkään opettajana Tammisaaressa ja Helsingissä sekä vuosina 1950–1966 Ruotsissa. Åkerblom oli Jyväskylän yliopiston pohjoismaisten kielten professori 1966–1974. Hänen tutkimuskohteensa olivat Pohjanmaan ruotsinkielisten alueiden historia ja suomenruotsalaiset murteet ja paikannimet. Hän kirjoitti muun muassa Vöyrin (1937, 1963), Sipoon (1950), Koivulahden (1962), Maksamaan (1968), Oravaisten (1971), Munsalan (1972), Siipyyn (1975) ja Tiukan (1976) pitäjänhistoriat. Åkerblomin puoliso oli Anni Marjatta Lehtonen, heidän pojastaan Hans Åkerblomista (1934–2019) tuli lääketieteen ja kirurgian tohtori ja professori.